ไฟแนนเชียลไดเจส
GUNKUL โชว์กำไรพุ่งกว่า 7 เท่า
27 ก.พ. 2556

GUNKUL โชว์กำไรพุ่งกว่า 7 เท่า
บริษัท กันกุลเอ็นจิเนียริ่ง (GUNKUL) โชว์กำไรสุทธิทะยานถึง 779 ล้านบาท หรือ 1.77 บาทต่อหุ้น พุ่งขึ้น 770% หรือเพิ่มขึ้น 7 เท่า จากที่มีกำไรสุทธิเพียง 89 ล้านบาท ในปี 2554
STEC โกยงาน 2,717 ล้าน
บริษัท ซิโนไทย เอ็นจีเนียริ่งแอนด์คอนสตรัคชั่น (STEC) ได้ลงนามในสัญญากับบริษัท เอสทีพี แอนด์ ไอ (STPI) ก่อสร้างโครงการ Ichthys Onshore LNG Facilities (Package 3) มูลค่า 2,717,453,164 บาท (รวมภาษีมูลค่าเพิ่ม) ระยะเวลาก่อสร้างวันที่ 22 ก.พ. 2556-2 มี.ค. 2558 
A ออกหุ้นกู้ 1,500 ล้านบาท
บริษัท อารียา พรอพเพอร์ตี้ (A) จะเสนอขายหุ้นกู้มูลค่าไม่เกิน 1,500 ล้านบาท ในอัตราดอกเบี้ยตามตลาด
TPAC วิ่งฉิวรับข่าวดี
บริษัท พลาสติค และหีบห่อไทย (TPAC) จ่ายเงินปันผลเป็นหุ้น 1 ต่อ 1 เท่ากับ 1 บาท รวมมูลค่าไม่เกิน 100 ล้านบาท และปันผลเป็นเงินสด 0.11 บาท พร้อมแจกใบสำคัญแสดงสิทธิซื้อหุ้น (วอร์แรนต์) ก่อนการจัดสรรหุ้นปันผลอีก 50 ล้านหน่วย สัดส่วน 2 ต่อ 1 วอร์แรนต์ อายุ 3 ปี ในราคาใช้สิทธิ 5 บาท นอกจากนี้ให้จัดสรรวอร์แรนต์ให้กับกรรมการและพนักงานอีก 5 ล้านหน่วย ราคาแปลงเป็นหุ้น 4 บาท 
ข่าวดีของบริษัทสนับสนุนให้ราคาหุ้น TPAC ปรับตัวขึ้นแรง 2.70 บาท หรือ 21.95% ปิดที่ 15 บาท 
AAV ฟาดกำไร 1.5 หมื่นล้าน
บริษัท เอเชีย เอวิเอชั่น (AAV) เปิดเผยผลงานปี 2555 กำไรสุทธิถึง 15,648 ล้านบาท คิดเป็นกำไรหุ้นละ 3.44 บาท เทียบกับกำไรสุทธิแค่ 1,014 ล้านบาท หรือ 0.25 บาท ในปี 2554 
MCS แจกปันผล 18 สตางค์
คณะกรรมการบริษัท เอ็ม.ซี.เอส.สตีล (MCS) มีมติอนุมัติการจ่ายเงินปันผลในอัตราหุ้นละ 0.18 บาท ให้แก่ผู้ถือหุ้นที่มีชื่อในทะเบียนวันที่ 13 มี.ค. 2556 แม้ว่าในปี 2555 บริษัทจะมีกำไรสุทธิเพียง 164 ล้านบาท ลดลงถึง 65% จากปีก่อนที่มีกำไรสุทธิ 476 ล้านบาทก็ตาม
SPCG พลิกขาดทุนเป็นกำไร 39 ล้าน
บริษัท เอสพีซีจี (SPCG) เปิดเผยผลงานปี 2555 มีกำไรสุทธิ 39.36 ล้านบาท พลิกจากขาดทุนสุทธิ 11.78 ล้านบาท ในปีก่อน และงดการจ่ายเงินปันผล 
TTCL คว้างาน 2,100 ล้าน
บริษัท โตโยไทย คอร์ปอเรชั่น (TTCL) ลงนามการก่อสร้างโรงงานเคมีในประเทศไทย มูลค่าโครงการเฉพาะ TTCL ประมาณ 1,8002,100 ล้านบาท ระยะเวลาดำเนินการ 26 เดือน 
STAR ขาดทุนยับ 32 ล้าน
บริษัท สตาร์ ซานิทารีแวร์ (STAR) เปิดเผยผลงานเฉพาะกิจการงวดปี 2555 ขาดทุนสุทธิ 32.98 ล้านบาท แย่ลงเทียบกับขาดทุนสุทธิ 14.63 ล้านบาท ในปี 2554
WR เพิ่มทุนระดมเงิน 550 ล้านบาท
บริษัท วีรีเทล (WR) อนุมัติให้เพิ่มทุนจดทะเบียนจำนวน 500 ล้านหุ้น พาร์หุ้นละ 5 บาท เป็นเงิน 2,500 ล้านบาท เสนอขายให้แก่ผู้ถือหุ้นเดิมสัดส่วน 8 ต่อ 5 ในราคาหุ้นละ 1.10 บาท รวมเป็นเงิน 550 ล้านบาท กำหนดจองซื้อและชำระเงินวันที่ 2530 เม.ย. และวันที่ 2 พ.ค. 2556